कार्यक्रम में हिंदुस्तान टाइम्स ग्रुप के चीफ एडिटोरियल कंटेंट ऑफिसर निकोलस डावेस ने कहा कि ‘प्रभात खबर’ ने स्‍थानीय और राष्‍ट्रीय मुद्दों को काफी संजीदगी और सुंदरता से पेश किया है. जमीनी स्‍तर की पत्रकारिता करते हुए व्‍यापार का एक सफल मॉडल बनकर सभी के सामने मिशाल पेश किया है. राष्‍ट्रीय अखबारों में जिस प्रकार कोल ब्‍लॉक और लड़कियों की तस्‍करी जैसे मुद्दों को प्रमुखता से उठाया जाता है, उसी प्रकार ‘प्रभात खबर’ में भी इन मुद्दों को काफी अच्‍छे ढंग से प्रकाशित और प्रसारित किया जा सकता है. उन्‍होंने कहा कि नेशनल मीडिया की तरह परंपरागत मीडिया में भी तकनीक का असर देखा जा रहा है. आने वाले दिनों में सभी चीजें डिजीटलाइज हो जायेगा.